Diari Oficial de la Generalitat Valenciana


Sumari del DOGV 6768, del 07-05-2012 (2012/4337)

RESOLUCIÓ de 3 de maig de 2012, de la Subdirecció General de Personal Docent de la Conselleria d'Educació, Formació i Ocupació per la qual s'aprova l'adjudicació definitiva de destins del procediment de provisió de places dels cossos de catedràtics i professors d'Ensenyança Secundària, de professors tècnics de Formació Professional, de catedràtics i professors d'escoles oficials d'idiomes, de professors de Música i Arts Escèniques, de catedràtics i professors d'Arts Plàstiques i Disseny i de mestres de taller d'Arts Plàstiques i Disseny dependents de l'àmbit de gestió de la Generalitat Valenciana convocat per Resolució de 15 de novembre del 2011, de la Subsecretaria de la Conselleria d'Educació, Formació i Ocupació.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6768

Data del DOGV
:   07-05-2012

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2012/4337


Data del document
:   03-05-2012

Organisme emissor
:   Conselleria d'Educació, Formació i Ocupació

Tipus de document
:   Resolució

Anàlisi jurídica

 Descriptors 

:   * funcionari

RESOLUCIÓ de 3 de maig de 2012, de la Subdirecció General de Personal Docent de la Conselleria d'Educació, Formació i Ocupació per la qual s'aprova l'adjudicació definitiva de destins del procediment de provisió de places dels cossos de catedràtics i professors d'Ensenyança Secundària, de professors tècnics de Formació Professional, de catedràtics i professors d'escoles oficials d'idiomes, de professors de Música i Arts Escèniques, de catedràtics i professors d'Arts Plàstiques i Disseny i de mestres de taller d'Arts Plàstiques i Disseny dependents de l'àmbit de gestió de la Generalitat Valenciana convocat per Resolució de 15 de novembre del 2011, de la Subsecretaria de la Conselleria d'Educació, Formació i Ocupació. [2012/4337]
De conformitat amb el que establix la base díhuit de la Resolució de 15 de novembre de 2011 (DOCV núm. 6655, de 21.11.2011), de la Subsecretaria de la Conselleria d'Educació, Formació i Ocupació, per la qual es convoca procediment de provisió de places dels cossos de catedràtics i professors d'Ensenyança Secundària, de professors tècnics de Formació Professional, de catedràtics i professors d'escoles oficials d'idiomes, de professors de Música i Arts Escèniques, de catedràtics i professors d'Arts Plàstiques i Disseny i de mestres de taller d'Arts Plàstiques i Disseny dependents de l'àmbit de gestió de la Generalitat Valenciana i d'acord amb la Resolució de 20 d'abril de 2012, de la Subsecretaria de la Conselleria d'Educació, Formació i Ocupació, sobre la delegació de competències en determinats òrgans de la Conselleria d'Educació, Formació i Ocupació, esta Subdirecció General de Personal Docent, una vegada considerades les reclamacions presentades contra la resolució provisional, resol:
Primer
Aprovar l'adjudicació definitiva de destins del mencionat procediment que s'indica en l'annex I, en què figuren els nous destins obtinguts pels participants en el procediment de provisió relacionats per especialitats i orde de puntuació.
Segon
Publicar la llista definitiva dels professors exclosos de la participació del concurs de trasllats amb indicació de la causa d'exclusió, que figuren en l'annex II i la relació de participants que no continuen en el procediment per no haver formulat peticions, que conté l'annex III.
Tercer
D'acord amb les bases 18.4 i 19 de la convocatòria, els destins adjudicats per la present resolució són irrenunciables, llevat que havent participat i obtingut destí en els procediments que s'hagen convocat en altres administracions educatives en l'exercici de competències plenes en matèria d'educació es consigne la renúncia al destí obtingut amb anterioritat al 31 de juliol de 2012.
La presa de possessió del nou destí tindrà lloc davant dels organismes corresponents l'1 de setembre de 2012, realitzant-se el cessament en el centre de procedència el 31 d'agost de 2012.
No obstant això, els professors que hagen obtingut destí en este procediment de provisió hauran de romandre en els seus centres d'origen, quan així ho establisca la direcció territorial de què depenguen, fins que concloguen les activitats imprescindibles previstes per a la finalització del curs escolar.
Quart
El personal funcionari excedent que reingresse al servici actiu, com a conseqüència del procediment de provisió, presentarà davant de la direcció territorial de què depenga el centre obtingut, abans de la presa de possessió de la plaça, la documentació a què es referix la base 18 de la convocatòria.
Quint
A l'efecte d'obtindre destí provisional, els participants forçosos a què no se'ls haja adjudicat destí en esta resolució, s'atindran al que establisca el procediment d'adjudicació de destins amb caràcter provisional per al curs 2012-2013.
Sext
Contra la present resolució d'acord amb el que preceptua l'article 109 de la Llei 30/1992, de 26 de novembre, en la redacció feta per Llei 4/1999, de 13 de gener, en relació amb la disposició final segona de la Llei 5/1983, de 30 de desembre, del Consell, modificada per Llei 12/2007, de 20 de març, de la Generalitat, i la disposició addicional quinzena de la Llei 6/1997, de 14 d'abril, posa fi a la via administrativa, podrà interposar-se amb caràcter potestatiu recurs de reposició davant de la Subsecretaria de la Conselleria d'Educació, Formació i Ocupació, en el termini d'un mes comptat des de l'endemà de la seua publicació, o interposar directament recurs contenciós administratiu davant del Jutjat Contenciós Administratiu de València, en el termini de dos mesos comptats a partir de l'endemà de la seua publicació.
València, 3 de maig de 2012.- El subdirector general de Personal Docent (p.d. Resolució de 20 d'abril de 2012, DOCV de 27 d'abril): Jesús Carbonell Aguilar.